Al die veld is vrolik | Zandie
Posted on Julie 30, 2010 by zandie
Ons het twee dae terug weer Ounooi 'n ander stappaadjie gaan wys. Hier is so baie stappaadjies en as jy eers begin stap, voel dit vir jou asof jy iewers op 'n plaas rondloop. Poplap was natuurlik opgewonde, want 'n gedeelte van hierdie paadjie het sy saam met maats so drie jaar terug gestap toe hulle op hul eie gelaat was. Sy was besig met die Duke of Edinburgh-award en deel daarvan was om 'n kamp te doen. Julle kan oor die DoE-award meer hier lees. Dis 'n drie-jaar program en die toekennings begin van brons na goud.
Om 'n hond te wees in hierdie bos is groot werk, want die familie stap nie heeltyd saam nie, Poplap is heeltemal te fiks vir die res en ek moet net heeltyd tussen die twee groepe hardloop om seker te maak almal agter is nog wel! Op hierdie foto kan jul vir Poplap ver vorentoe so half en half sien.
Sjoe, dis darem mooi hoor!
Hierdie is pragtige perde. Hulle is so mak, hulle kom eintlik nader na jou toe sodra hulle jou sien aankom. Hulle moet baie van mense hou, want hulle laat jou toe om byna tot teenaan hulle te kom.
Pienk blomme. Ounooi sê sy is baie sleg met blomname, in Suid-Afrika al was sy so, dus met die Engelse s'n sal sy pateties wees! Sy sê haar ma het 'n blom/plant net een kyk gekyk en dadelik geweet wat die naam was en sy het al so baie keer gewens sy was ook so met plant/blomname!
'n Lekker tonneltjie – wat die bos vorm.
Hier loer ons deur na lande wat lyk asof daar koring geplant is, maar dit is nie koring nie.
Iemand het 30 jaar oud geword en sy/haar ballon hier vergeet! Ai, die morsjorse!
Sjoe, kyk net hoe hang my tong uit. Darem word daar vir my gestop sodat ek 'n tweede asem kan skep en net my tong weer korter kan maak.
Poplap is stout! Hier sit sy in die boom op 'n tak en ek kan nie opklim nie!
Hierdie mense is kwaai. Hulle sê jy mag net hier afstap wanneer die hekke oop is…sjoe. Gelukkig is die hekke oop en kan ons afloop.
'n Lekker loer-plekkie.
En nog 'n loer-plekkie. Ek wonder of julle die stofwolkie kan sien wat daar trek? Hierdie land is so vol klippe! Die arme boer sukkel seker sy dinges af om van die klippe ontslae te raak.
Hier is die boer! Die trekker was eintlik seker so 'n halwe myl van ons af! Gelukkig met die kamera kan mens als nader bring…en lyk dit asof ons by hom was. Ounooi was so vinnig om die foto te neem.
Ai, Ounooi het gedink die foto is nogal kleurvol.
Die een ook! Gelukkig het ek ver weg gebly van die steek-goete af. Poplap is morsdoodbang vir die goeters en Boeta hardloop dat jy net sien stof trek as hy die woord by hoor! Hulle altwee is soos magnete as dit by bye kom en ek weet al om die goeters sommer stukkend te byt as hulle naby hulle kom.
Nog mooi pers blomme met hul saad wat soos wolle lyk.
Mooi pienk blommetjie, né?
'n Ou gebou. Dit lyk nie asof dit vir iets gebruik word nie.
Ounooi het nog gedink hierdie lyk soos 'n private mini-golfbaan, toe help Boeta haar reg en sê dis waar die plaaslike miniatuur-vliegtuigliefhebbers bymekaar kom. Dit is sommer so klein stukkie landingstrokie, dat dit lyk asof daar net-net vyf persone daarop gaan pas met hul speelgoedjies.
'n Soenhekkie – kissing gate.
Hier kom die Skim!
Ligene – mooi geel
Hierdie lyk na 'n mooi patroontjie van ligene.
Hierdie sak werk amper soos 'n Skip. Ek wonder of julle daarop kan lees. Dis 'n Hippo-Bag. Al die takkies langsaan moet seker daarin gaan.
As jy weet hoe om "background sound" op 'n site te gebruik, hier is 'n gedeelte van die link wat jy gebruik en die res is die website-link hierna. Dan kan jy die musiek wat jy op die link hoor, gebruik. Geniet dit.
<bgsound src="../midi/052.mid" loop="-1″>
Filed under: collie,dogs,Engelse platteland,honde,honde stories,Kollie-hond,pets,troeteldiere | Tagged: Afrikaans,Al die veld is vrolik,bees on flower,bye op blomme,collie,dogs,Engelse platteland,English countryside,gedigte,geploegde land,honde,hondelewe,honne manewales,horses,Kolliehond,lichene,ligene,Louis Leipoldt,nature,old buildings,ou geboue,perde,tractor ploughing,trekker,troeteldiere |